Ovçu
Kamil ovçu daldalandı pünhana,
Gözləyir ki, gəlsin maralı ovçu.
Düzəldib xədəngin qurdu nizama,
Gətirsin nışana maralı ovçu.

Biz müştaqıq sona kəklik səsinə,
Yaxşı ötür bir-birinin bəsinə.
Ovçu, ovun gəldi bərəlgəsinə,
Qoymaynan addasın maralı, ovçu.

Qulaq asın siz Musanın səsinə,
Hər kəs də aşiqdi öz peşəsinə.
Marallar hürküşdü güllə səsinə,
Qaçırtdı əlindən maralı ovçu.

Qoşmalar